Safari (webböngésző)

A Safari egy webböngésző, melyet az Apple Inc. fejleszt a OS X és iOS operációs rendszeréhez. Első kiadása egy nyilvános béta volt 2003. január 7-én. Ez az alapértelmezett böngésző a Mac OS X 10.3 Panther és a későbbi Mac OS X változatokban. A Safari iOS-en szintén natív böngésző.

A Safari Microsoft Windows operációs rendszerre írt első kiadása 2007. június 11-én jelent meg, és támogatta a Windows XP Service Pack 2 vagy újabb Windows változatokat, de ez már megszűnt. A 2012. május 9-én megjelent Safari 5.1.7 volt az utolsó Windows operációs rendszerre készült változat.

Története 
1997-ig az Macintosh számítógépek Netscape Navigator böngészőt használtak. Ezt követően az Internet Explorer lett az alapértelmezett böngésző. 2003 júniusában a Microsoft bejelentette, hogy felhagy az Internet Explorer for Macintosh fejlesztésével. A Mac OS X 10.3. még tartalmazta az Internet Explorert, a Microsoft honlapjáról  azonban 2006. január 31-étől már nem tölthető le a Mac-változat.

A Safari következő, 2.0-s verziója, melyet a Mac OS X 10.4 tartalmazott, már rendelkezett RSS és Atom hírcsatorna olvasóval. További sajátosságai a privát böngészés (nem jegyzi fel a látogatott weboldalakat), képes archiválni és e-mail weboldalakat használni, beépített PDF-megjelenítővel rendelkezik, valamint képes a könyvjelzőkben keresni.

A Safari megjelenésében a OS X-be illeszkedik, kiaknázza az Apple „brushed metal” felhasználói interfészét, a könyvjelző sémája hasonlít az iTunes jukebox szoftveréhez, ezenkívül integrálták a QuickTime multimédia technológiáját. További vonása még a füles böngészés, mely hasonló a Mozilla Firefoxnál található megoldáshoz. Egy Google keresődoboz is az alapvető komponensei közé tartozik, mint egy automatikus szoftver-szolgáltatás, mely kiaknázza a Web lehetőségeit.

A kód, amely a weblapok megjelenítésért felel, a Konqueror nyílt forrású webböngésző KHTML motorjának egy átiratára, a WebKitre épül. Ebből következik, hogy a Safari belső HTML motorja is szabad szoftver, és a GPL licence érvényes rá. Az Apple által végzett KHTML-javításokat visszaolvasztják a Konqueror projektbe. Az Apple is ad ki további, járulékos kódokat (WebCore) nyilt forrású BSD licences 2. záradékkal. A webböngésző további forráskódja, beleértve a külső megjelenést, már nem nyílt.

Az Apple 2007. június 11-én bejelentette, hogy a Safari következő verziója elérhető lesz Microsoft Windows operációs rendszerre is.

A Webkit2-t 2010. április 8-án jelentették be. A WebKit2-t a kezdetektől osztott folyamatosként tervezték, ahol a webes tartalmak (JavaScript, HTML, az elrendezés stb.) külön processzben futnak. Ez a modell hasonló a Google Chrome által használthoz, azzal a különbséggel, hogy itt a keretrendszerbe építették be az osztottprocessz-modellt, így más kliensek is használhatják. Jelenleg a WebKit2 Mac és Windows alá érhető el.

Funkciók

Sebesség 
A Safari sebessége a Sunspider, a Celtic Cane és a V8 tesztprogramok szerint a második legjobb, szorosan a Google Chrome nyomában, öt elterjedt böngésző legfrissebb elérhető verziója közül (2009. március 20.).

Szabványok támogatása 
A Safari a legtöbb jelenlegi internetes szabványt támogatja, mint például a HTML5, CSS3, JavaScript, RSS, Atom.

A HTML5 teszt weboldalán az Safari 7 397/555 pontot ér el.

A HTML5 teszt weboldalán az Safari 8 Beta 429/555 pontot ér el.

Legújabb verziók 
A Safari OS X-en és Windows-on érhető el, az alábbi verziókban:

Verziótörténet

Jegyzetek

További információk 

 Hivatalos weboldal
 A Safari bejelentése a KDE weblogjában, a "The Dot"-ban

Kapcsolódó szócikkek 
 Böngészőháborúk
 iOS
 OS X
 WebKit

Apple-szoftverek
IOS
Webböngészők